Input: नमो वञ्चते परिवञ्चते स्तायूनां पतये नमो नमो निषङ्गिणऽइषुधिमते तस्कराणां पतये नमो नमः सृकायिभ्यो जिघासद्भ्यो मुष्णतां पतये नमो नमोऽसिमद्भ्यो नक्तं चरद्भ्यो विकृन्तानां पतये नमः॥२१॥

Padapatha: नमः।वञ्चते।परिवञ्चत इति परिऽवञ्चते।स्तायूनाम्।पतये।नमः।नमः।निषङ्गिणे।इषुधिमत इतीषुधिऽमते।तस्कराणाम्।पतये।नमः।नमः।सृकायिभ्य इति सृकायिऽभ्यः।जिघासद्भ्य इति जिघासद्ऽभ्यः।मुष्णताम्।पतये।नमः।नमः।असिमद्भ्य इत्यसिमत्ऽभ्यः।नक्तम्।चरद्भ्य इति चरत्ऽभ्यः।विकृन्तानामिति विऽकृन्तानाम्।पतये।नमः